
HOTĂRÂREA nr. 54/ 2022
privind sprijinirea participării delegației Clubului Sportiv ,,SHINTO” Lupeni la Campionatul Mondial de Karate, ce se va desfășura în perioada 01.06.2022 - 07.07.2022 în Fort Lauderdale, SUA
hotărârea a fost aprobată prin vot liber exprimat cu unanimitate de voturi


Consiliul Local al Municipiului Lupeni

Examinând Proiectul de hotărâre nr. 55/ 2022 precum și Raportul de aprobare nr. 9631/ 24 martie 2022 a domnului Lucian Marius Resmeriță, Primar al Municipiului Lupeni prin care propune sprijinirea participării delegației Clubului Sportiv ,,SHINTO” Lupeni la campionatul mondial de karate ce se va desfășura în Fort Lauderdale, SUA în perioada 01.06.2022 - 07.07.2022 și alocarea din bugetul local a sumei de 3.500 lei;  

Văzând Raportul nr. 9702/ 25 martie 2022 prezentat de Direcția economică din cadrul Aparatului de specialitate al Primarului Municipiului Lupeni;
Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;


În conformitate cu prevederile art. 20 alin. (1) lit. „h” și „k” din Legea nr. 273/ 2006 privind finanţele publice locale, cu modificările și completările ulterioare;

În temeiul art. 3 din Legea nr. 69/ 2000 a educației fizice și sportului;

În temeiul art. 129 alin. (1),  alin. (2) lit. “b” şi “d”,  alin. (4) lit. “a”,  alin. (7) lit. “f ” și  art. 139 din O.U.G. nr. 57/ 2019 privind Codul administrativ
HOTĂRĂŞTE:

Art. 1 – Se aprobă sprijinirea participării delegației Clubului Sportiv ,,SHINTO” Lupeni la campionatul mondial de karate, ce se va desfășura în perioada 01.06.2022 - 07.07.2022 în Fort Lauderdale, SUA.
Art. 2 – În vederea participării se alocă din bugetul local, capitolul 67.02 - ,,Cultură, recreere și religie”, subcapitolul 67.02.50 – Alte servicii în domeniul culturii, recreerii și religiei, articolul 20.30, alin. 20.30.30 - Alte cheltuieli cu bunuri și servicii, suma de 3.500 lei.

Art. 3 – Suma alocată potrivit art. 2 va fi predată în mod direct domnului Sigmirean Marius Florin, Președinte al Clubului și antrenor, care va asigura depunerea decontului cheltuielilor conform legislației în vigoare, dar nu mai târziu de 15 zile de la încheierea evenimentului.

Art. 4 – Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.

Art. 5 – Hotărârea se va comunica Instituţiei Prefectului Judeţului Hunedoara în vederea exercitării controlului cu privire la legalitate şi domnului Sigmirean Marius Florin, fiind adusă la îndeplinire de către Primarul Municipiului Lupeni şi Direcţia Economică din cadrul Primăriei Municipiului Lupeni iar la cunoştinţă publică prin grija Secretarului Municipiului Lupeni.

Lupeni, 
              31 martie 2022
            PREȘEDINTE DE ȘEDINȚĂ   
     CONTRASEMNEAZĂ – SECRETAR  GENERAL                           

               Prof. RODICA CÎMPEAN
                              Jr. MARIUS CLAUDIU BĂLOI
